**Α. ΤΣΕΧΩΦ: ΕΝΑΣ ΑΡΙΘΜΟΣ**

**Άντον Τσέχωφ** (1860-1904): Θεωρείται ένας από τους σημαντικότερους θεατρικούς συγγραφείς και διηγηματογράφους της παγκόσμιας λογοτεχνίας. Γνωστά θεατρικά του έργα είναι: Ο *Γλάρος*, ο *Βυσσινόκηπος*, ο *Θείος Βάνιας*, οι *Τρεις Αδερφές*. Τόσο στα πολυάριθμα διηγήματά του, όσο και στα θεατρικά του έργα αντλεί τη θεματολογία του από τις καθημερινές σχέσεις, τις αλλαγές του τρόπου ζωής και των κοινωνικών συνθηκών που επηρεάζουν τα ανθρώπινα συναισθήματα και τις αντιλήψεις. Τα έργα του χαρακτηρίζονται από ευρηματικότητα και χιούμορ, ενώ αποδίδονται με ιδιαίτερα βαθύ τρόπο οι δραματικές καταστάσεις της ανθρώπινης ζωής.

**ΘΕΜΑ:** Η σκηνοθετημένη απόπειρα ενός εργοδότη να εκμεταλλευτεί οικονομικά την δασκάλα των παιδιών του, προκειμένου να της δώσει ένα μάθημα.

**ΕΝΟΤΗΤΕΣ**

1η ενότητα: «*Τις προάλλες …ψιθύρισε.*», Ο εργοδότης κρατά σημαντικό μέρος του μισθού της δασκάλας για διάφορους λόγους.

2η ενότητα: «*Πετάχτηκα ορθός … βγήκε.*», Η αποκάλυψη της φάρσας και οι υποδείξεις του εργοδότη προς την εργαζομένη.

**Η ΣΗΜΑΣΙΑ ΤΟΥ ΤΙΤΛΟΥ**

Το ποσό σε ρούβλια που δικαιούται ή πρόκειται να πάρει η δασκάλα.

* Το ουσιαστικό «αριθμός» έχει αόριστο άρθρο, καθώς δεν είναι καθορισμένος, αλλά μεταβάλλεται η δράση εξαρτάται από τον υπολογισμό του μισθού της δασκάλας (προφάσεις, αριθμητικοί ακροβατισμοί του εργοδότη που στοχεύουν να εξοργίσουν τη δασκάλα και να την κάνουν να αντιδράσει)
* Στο διήγημα λειτουργεί σαν σύμβολο υποταγής του εργαζομένου στην εκμετάλλευση του εργοδότη που αυθαιρετεί και μειώνει το ποσό της αμοιβής (τον αριθμό) ή της δυνατότητας του εργαζομένου να το αυξήσει, διεκδικώντας τα δικαιώματά του.

**ΗΘΟΓΡΑΦΗΣΗ ΠΡΟΣΩΠΩΝ**

**Ο ΕΡΓΟΔΟΤΗΣ – ΠΑΤΕΡΑΣ ΠΑΙΔΙΩΝ**

στην αρχή εμφανίζεται:

* Απεχθής
* αδιάλλακτος
* μικρόψυχος
* συμφεροντολόγος
* αδίστακτος
* εκμεταλλευτής, χαρακτηρίζεται από μίζερη υπολογιστική νοοτροπία

μετά την αποκάλυψη της φάρσας, φανερώνεται ο πραγματικός του χαρακτήρας. Είναι:

* τίμιος
* αξιοπρεπής
* δίκαιος
* προοδευτικός
* γενναιόδωρος
* καλόκαρδος

Η συγκεκριμένη στάση και συμπεριφορά του εργοδότη (να καταστρώσει αυτή τη φάρσα) επελέγη από τον συγγραφέα:

* για να αποδώσει τον ψυχισμό και τη δειλία της Ιουλίας,
* να δείξει ότι την περίοδο εκείνη υπήρχαν ορισμένοι άνθρωποι, που ενώ ανήκαν σε υψηλή κοινωνική τάξη και ήταν οικονομικά ισχυροί είχαν συνειδητοποιήσει την αξία της εργασίας και των δικαιωμάτων των εργαζομένων, περισσότερο απ’ ό,τι οι ίδιοι οι εργαζόμενοι.

**ΙΟΥΛΙΑ**

* αδύναμη
* άβουλη
* δουλοπρεπής
* ηττοπαθής
* χωρίςαποφασιστικότητα και αγωνιστικό πνεύμα
* μεμψίμοιρη
* εσωστρεφής
* ανασφαλής

Η Ιουλία αποτελεί χαρακτηριστικό παράδειγμα της εποχής ανθρώπου την εποχή που γράφτηκε το διήγημα (τέλη 19ου αι. : η Ρωσία παρέμενε φεουδαρχική κοινωνία, άθλιες συνθήκες διαβίωσης για τον λαό, εξαιρετικά υποβαθμισμένη η θέση της γυναίκας. Οι άνθρωποι είχαν μάθει να υπομένουν τη δουλεία τους και να αισθάνονται μάλιστα ικανοποιημένοι σε αυτόν που τους εξασφάλιζε κάποια στοιχειώδη επιβίωση).

**ΣΥΝΑΙΣΘΗΜΑΤΑ ΙΟΥΛΙΑΣ**

* νευρικότητα
* αμηχανία
* φόβος
* υποβόσκων θυμός
* λύπη, απόγνωση

**Η ΕΠΙΛΟΓΗ ΤΗΣ ΙΔΙΟΤΗΤΑΣ ΚΑΙ ΤΟΥ ΦΥΛΟΥ ΤΟΥ ΕΡΓΑΖΟΜΕΝΟΥ**

* **γυναίκα** η θέση της την εποχή εκείνη ήταν υποβαθμισμένη. Είχε μάθει να υποτάσσεται στις πατριαρχικές δομές
* **δασκάλα** αν και ως δασκάλα θα είχε κάποια μόρφωση, αλλά και τον τρόπο να αντιδράσει και να υποστηρίξει το δίκιο της, κρατά αναξιοπρεπή, δουλοπρεπή και ταπεινωτική στάση. Η επιλογή του επαγγέλματος της δασκάλας δίνει την αφορμή στον συγγραφέα να ασκήσει δριμύ κατηγορώ κατά την ηττοπάθειας, του συμβιβασμού και της αβουλίας ανθρώπων, οι οποίοι όφειλαν να λειτουργούν ως υπόδειγμα πνευματικής ελευθερίας και ηθικής ακεραιότητας. Προορισμός του δασκάλου είναι να διαπλάθει ώριμες προσωπικότητες με αρχές και ιδανικά.

**ΙΔΕΕΣ**

* δυναμική διεκδίκηση των δικαιωμάτων από τον εργαζόμενο
* η παθητικότητα, η δουλοπρέπεια, η υποταγή σε καταπιεστικούς κοινωνικούς μηχανισμούς μετατρέπει τον άνθρωπο σε αντικείμενο εκμετάλλευσης, επιδεινώνοντας τις συνθήκες διαβίωσής του.

**ΑΦΗΓΗΜΑΤΙΚΟΙ ΤΡΟΠΟΙ**

* **αφήγηση** σε α' πρόσωπο. Δραματοποιημένος αφηγητής. Οι αντιδράσεις της δασκάλας και η στάση του εργοδότη εκφράζονται από την οπτική του τελευταίου.
* **διάλογος.** Έντονος θεατρικός χαρακτήρας. Θυμίζει μονόπρακτο, θεατρικό έργο σε μία πράξη, καθώς στηρίζεται στον διάλογο δύο προσώπων σε συγκεκριμένο χώρο (γραφείο εργοδότη)

**ΓΛΩΣΣΑ:** απλή, άμεση, παραστατική.

**ΥΦΟΣ:** φυσικό, με έντονη θεατρικότητα

**ΣΧΗΜΑΤΑ ΛΟΓΟΥ:** ελάχιστα (μεταφορές, εικόνες, παρομοίωση)